**Rámcová dohoda č. MAGTS24.....**

uzavretá v súlade s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov znení neskorších predpisov, v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**OBZ**“) a v súlade s platným právnym poriadkom Slovenskej republiky

(ďalej len ako „**Dohoda**“ v príslušnom gramatickom tvare)

uzatvorená medzi zmluvnými stranami

**Objednávateľ**: **Hlavné mesto Slovenskej republiky Bratislava**

sídlo: Primaciálne námestie 1, 814 99 Bratislava

IČO: 00 603 481

DIČ: 2020372596

IČ DPH: SK 2020372596

bankové spojenie: Československá obchodná banka, a. s.

číslo účtu (IBAN): SK23 7500 0000 0000 2582 7143

štatutárny zástupca: Ing. arch. Matúš Vallo, primátor

(ďalej len ako „**Objednávateľ**“ v príslušnom gramatickom tvare)

a

**Poskytovateľ: .............................................**

sídlo: .................................................

zápis: .................................................

IČO: .................................................

IČ DPH: .................................................

DIČ: .................................................

bankové spojenie: .................................................

číslo účtu (IBAN): .................................................

zastúpený: .................................................

(ďalej len ako „**Poskytovateľ**“ v príslušnom gramatickom tvare)

(Objednávateľ a Poskytovateľ jednotlivo len ako „**Zmluvná strana**“ v príslušnom gramatickom tvare a spolu ďalej aj ako „**Zmluvné strany**“ v príslušnom gramatickom tvare)

za nasledovných Zmluvnými stranami dohodnutých podmienok:

**Preambula**

1. Táto Dohoda sa uzatvára ako výsledok použitia postupu zadávania nadlimitnej zákazky podľa § [66 zákona](http://www.vssr.sk/main/goto.ashx?t=27&p=4438917&f=2) 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) na predmet zákazky **„Prevádzka verejných toaliet v správe Hlavného mesta Slovenskej republiky Bratislavy“**, ktorá bola zverejnená v Úradnom vestníku Európskej únie zn. 740559-2024 zo dňa 04.12.2024 a vo Vestníku verejného obstarávania č. XXXX/2024 zo dňa XX.XX.2024 pod zn. ................ .
2. Objednávateľ uzatvára túto Dohodu s Poskytovateľom v súlade s výsledkom vyhodnotenia ponúk, na základe ktorého ponuka predložená Poskytovateľom bola vyhodnotená ako úspešná.
3. Zmluvné strany berú na vedomie, že Objednávateľ podľa § 11 ods. 1 ZVO nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Objednávateľ pred podpisom Dohody overil, že Poskytovateľ a/alebo subdodávateľ, ktorý sa podieľa na plnení predmetu Dohody, je zapísaný v registri partnerov verejného sektora v zmysle § 11 ZVO.

# Článok I

# Predmet Dohody

1. Predmetom Dohody je úprava vzájomných práv a povinností Zmluvných strán stanovených v tejto Dohode, ktoré sa budú aplikovať pri plnení predmetu Dohody.
2. Predmetom Dohody je:
3. záväzok Poskytovateľa poskytovať služby spočívajúce najmä v zabezpečovaní prevádzkyschopnosti verejných toaliet, v udržiavaní permanentnej čistoty, periodickom dopĺňaní hygienických potrieb v priestore verejných toaliet, vrátane dodávky súvisiacich produktov s predmetom Dohody (ďalej len ako „**Služby**“ v príslušnom gramatickom tvare),
4. uskutočňovanie bežnej údržby verejných toaliet, vrátane drobných a väčších opráv (ďalej len ako „**oprava**“ v príslušnom gramatickom tvare) bližšie špecifikovaných v článku VI ods. 2 písm. j) a k) tejto Dohody,
5. záväzok Poskytovateľa zabezpečiť splnenie všetkých povinností vyplývajúcich so všeobecne záväzných právnych predpisov týkajúcich sa prevádzky verejných toaliet.

(plnenia uvedené v písm. a) - c) tohto ods. spoločne ako „**predmet Dohody**“ v príslušnom gramatickom tvare). Predmet Dohody je bližšie špecifikovaný v prílohe č. 2 tejto Dohody - *Opis predmetu zákazky,* ktorá je neoddeliteľnou súčasťou tejto Dohody a to za jednotkové ceny uvedené v prílohe č. 1 – *Cenník služieb*, ktorá je neoddeliteľnou súčasťou tejto Dohody.

1. Touto Dohodou sa Poskytovateľ zaväzuje vykonať predmet Dohody riadne a včas, zaväzuje sa, že bude predmet Dohody vykonávať v mene a na účet Objednávateľa, riadne, s odbornou starostlivosťou a je povinný pri plnení predmetu Dohody dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na vykonanie predmetu Dohody v zmysle tejto Dohody, a to najmä/nie však výlučne predpisy a normy v platnom znení vymenované v tejto Dohode.
2. Poskytovateľ sa zaväzuje vykonávať pre Objednávateľa predmet Dohody na základe Objednávateľom vystavených a Poskytovateľom potvrdených čiastkových objednávok v súlade s čl. II tejto Dohody.
3. Poskytovateľ sa zaväzuje vykonávať predmet Dohody osobne a nie je oprávnený poveriť ich vykonávaním tretiu osobu. Za tretiu osobu sa nepovažuje zamestnanec Poskytovateľa a/alebo Objednávateľom odsúhlasený subdodávateľ.
4. Poskytovateľ vyhlasuje, že je podnikateľom s právnou subjektivitou, ktorého predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke na vykonanie predmetu Dohody v zmysle tejto Dohody a všeobecne záväzných právnych predpisov a technických noriem Slovenskej republiky a Európskej únie.
5. Predmetom Dohody je tiež záväzok Objednávateľa poskytnuté Služby a opravy skontrolovať, prevziať a zaplatiť Poskytovateľovi cenu za riadne a včas poskytnuté Služby a opravy vo výške a spôsobom tak, ako je to špecifikované ďalej v tejto Dohode.

**Článok II**

**Plnenie predmetu Dohody**

1. Poskytovateľ sa zaväzuje poskytovať predmet Dohody kvalitne, riadne a úplne, v dojednanom mieste a čase plnenia, v stanovenej špecifikácii a rozsahu, podľa podmienok dohodnutých v tejto Dohode, v zmysle pokynov Objednávateľa a v súlade s ponukou predloženou v procese verejného obstarávania.
2. Poskytovateľ sa zaväzuje poskytovať predmet Dohody na základe čiastkových objednávok (ďalej len „**objednávka**“ v príslušnom gramatickom tvare) vyhotovovaných Objednávateľom, v rozsahu uvedenom v prílohe č. 2 tejto Dohody. Objednávateľ sa zaväzuje vyhotovovať objednávky na predmet Dohody, tak že každá objednávka musí byť úplná. Za úplnú objednávku sa podľa tejto Dohody považuje objednávka s údajmi uvedenými v ods. 3 tohto článku tejto Dohody.
3. Zmluvné strany sa dohodli, že objednávka Objednávateľa musí obsahovať najmä, nie však výlučne:
4. identifikačné údaje Objednávateľa a Poskytovateľa;
5. číslo objednávky a odkaz na Dohodu;
6. stručný popis časti požadovaného predmetu Dohody (bližšia špecifikácia požadovaného predmetu Dohody);
7. termín na vykonanie časti požadovaného predmetu Dohody;
8. predpokladanú hodnotu časti požadovaného predmetu Dohody;
9. dátum vystavenej objednávky;
10. podpis zodpovedného zástupcu Objednávateľa.
11. Poskytovateľ sa zaväzuje dodržiavať lehoty plnenia a špecifikácie predmetu Dohody určené Objednávateľom v objednávke a/alebo podľa tejto Dohody. V prípade nedodržania stanovených lehôt a špecifikácií je Objednávateľ oprávnený uložiť Poskytovateľovi zmluvnú pokutu podľa tejto Dohody a/alebo oprávnený okamžite odstúpiť od tejto Dohody.
12. Rozsah objednaného predmetu Dohody je závislý od aktuálnej potreby Objednávateľa.

# Článok III

**Trvanie Dohody, čas a miesto plnenia predmetu Dohody**

1. Táto Dohoda sa uzatvára na dobu určitú, a to na dvanásť (12) mesiacov odo dňa nadobudnutia jej účinnosti, s možnosťou uplatnenia opcie na predĺženie doby trvania tejto Dohody (ďalej len ako „**Opcia**" v príslušnom gramatickom tvare) za podmienok uvedených v tomto článku Dohody, s tým, že celková doba trvania tejto Dohody spolu s Opciou nesmie presiahnuť dvadsaťštyri (24) mesiacov odo dňa nadobudnutia účinnosti tejto Dohody, a zároveň Dohoda spolu s Opciou nesmie presiahnuť finančný limit uvedený v článku V ods.1 tejto Dohody.
2. Opcia predstavuje právo (nie povinnosť) Objednávateľa na uzavretie budúcej zmluvy (dodatku k tejto Dohode) v súlade s ustanovením § 289 a nasl. OBZ, predmetom ktorej bude predĺženie tejto Dohody maximálne na dvadsaťštyri (24) mesiacov v súlade s podmienkami uvedenými v tejto Dohode, čomu zodpovedá povinnosť Poskytovateľa uzavrieť takúto budúcu zmluvu v prípade uplatnenia tohto práva zo strany Objednávateľa. Objednávateľ pristúpi k uplatneniu Opcie na základe vlastnej úvahy počas trvania tejto Dohody.
3. Pokiaľ sa Objednávateľ rozhodne využiť právo Opcie, je povinný tak učiniť písomným oznámením o uplatnení práva Opcie doručeným Poskytovateľovi (ďalej len ako „**Oznámenie o uplatnení Opcie**“ v príslušnom gramatickom tvare) počas účinnosti tejto Dohody, najneskôr tridsať (30) dní pred ukončením dohodnutej doby trvania Dohody dvanásť (12) mesiacov. Najneskôr v lehote desať (10) kalendárnych dní odo dňa doručenia Oznámenia o uplatnení Opcie je Poskytovateľ povinný doručiť Objednávateľovi písomné oznámenie, v ktorom uvedie, že s uplatnením práva Opcie bezvýhradne súhlasí (ďalej len ako „**Akceptačné oznámenie**“ v príslušnom gramatickom tvare).
4. Zmluvné strany sa dohodli, že bez ohľadu na skutočnosť, či Poskytovateľ zašle alebo nezašle Objednávateľovi Akceptačné oznámenie v lehote uvedenej v tomto článku ods. 3 tejto Dohody, Poskytovateľovi vznikne po doručení písomného Oznámenia Objednávateľa o uplatnení Opcie povinnosť poskytnúť predmet Dohody za rovnakých podmienok, aké sú uvedené v tejto Dohode po dobu ďalších dvanásť (12) mesiacov bezprostredne nadväzujúcich po pôvodne dohodnutom dátume ukončenia trvania Dohody, teda celkom dvadsaťštyri (24) mesiacov od účinnosti tejto Dohody.
5. Miestom plnenia predmetu Dohody sú verejné toalety v podchode pre peších na Hodžovom námestí, podchode pre peších na Patrónke a v priestoroch Novej radnici s požadovanou dobou prevádzky v nasledovnom čase:
   1. podchod na Hodžovom námestí: od 6:00 do 00:00 (PO-NE), t. j. 18 hodín denne (6570 hod/rok)
   2. podchod na Patrónke: od 6:00 do 21:00 (PO-NE), t. j. 15 hodín denne (5475 hod/rok)
   3. priestor v Novej radnici od 9:00 do 21:00 (PO-NE), t. j. 12 hodín denne (4380 hod/rok):

(ďalej len ako „**prevádzková doba**“ v príslušnom gramatickom tvare) počas trvania tejto Dohody. Opis miestností objektu verejných toaliet s plochou uvedenou v m2 tvorí prílohu č. 2 tejto Dohody. Zmena pravidelnej prevádzkovej doby môže nastať len na základe rozhodnutia Objednávateľa a len v prípade súladu s § 18 ZVO, na tento účel musí byť uzatvorený dodatok k tejto Dohode, s výnimkou výnimočných situácií podľa potreby Objednávateľ, kedy si Objednávateľ objedná Služby v predĺženej prevádzkovej dobe v súlade s článkom VI ods. 3 písm. d) tejto Dohody.

1. Objednávateľ požaduje, aby Poskytovateľ zabezpečil denne prevádzkyschopnosť a permanentnú čistotu vo všetkých priestoroch verejných toaliet. Poskytovateľ je povinný Služby vykonávať počas prevádzkovej doby, kedy priebežne zabezpečuje čistotu, upratovanie, dopĺňanie hygienických potrieb a ostatné požadované činnosti podľa tejto Dohody (štandardy kvality bližšie špecifikované v prílohe č. 2 tejto Dohody). Objednávateľ požaduje, aby Poskytovateľ zabezpečoval Služby, tak aby boli priestory verejných toaliet pred začiatkom prevádzkovej doby vždy čisté a dezinfikované, pokiaľ bude Poskytovateľ niektoré Služby ako napr. celkovú dezinfekciu priestorov, umytie dlážky vykonávať po/pred prevádzkovou dobou tieto Služby nebude samostatne fakturovať, náklady na ich vykonanie sú súčasťou jednotkovej hodinovej ceny, ktorú fakturuje len počas prevádzkovej doby.
2. Každé obmedzenie/prerušenie prevádzkovej doby napr. z dôvodu nepredvídateľného znečistenia (spôsobeného napr. vandalizmom), ktorého odstránenie si vyžaduje obmedzenie prevádzky verejných toaliet je Poskytovateľ povinný písomne bezodkladne oznámiť Objednávateľovi, ktorý ho následne obratom písomne odsúhlasí/zamietne. O každom takomto obmedzení prevádzkovej doby je Poskytovateľ povinný vyhotoviť písomný záznam so stručným popisom vykonávaných činností počas obmedzenia prevádzky verejných toaliet, súčasťou písomného záznamu je fotodokumentácia pred a po vykonaní Služieb. Všetky Služby, resp. čistenie a upratovanie, ktoré Poskytovateľ vykonáva počas takéhoto obmedzenia prevádzkovej doby sú fakturované rovnako ako keby boli poskytované počas plnej prevádzky verejných toaliet, t. j. za rovnakú jednotkovú cenu ako počas prechádzkovej doby, nejde o Služby podľa článku VI ods. 3 písm. d) tejto Dohody.
3. Poskytovateľ je povinný viesť písomný záznam o všetkých poskytnutých Službách so stručným popisom vykonávaných činností, dátumom a časom ich poskytnutia. Poskytovateľ je zároveň povinný zabezpečiť, že pri vstupe do priestorov verejných toaliet bude na viditeľnom mieste umiestnený rozpis služieb, v ktorom bude vždy uvedený príslušný zamestnanec zodpovedný za poskytnutie Služby, dátum, čas a rozsah poskytnutia Služieb.

**Článok IV**

**Odovzdanie a prevzatie poskytnutej Služby a opravy**

1. Zmluvné strany sa dohodli, že predmet Dohody sa považuje za poskytnutý, ak je riadne ukončený v celom rozsahu podľa tejto Dohody, požiadaviek Objednávateľa, objednávke, a to dňom jeho prevzatia Objednávateľom od Poskytovateľa na základe Protokolu o odovzdaní a prevzatí predmetu Dohody (ďalej len ako „**Protokol**“ v príslušnom gramatickom tvare). V prípade opráv bude súčasťou Protokolu všetky príslušné doklady (najmä pokladničný blok, faktúra), ktorými Poskytovateľ zabezpečí preukázanie použitých finančných prostriedkov na výkon všetkých opráv. V Protokole bude Objednávateľom výslovne uvedené, že poskytnutý predmet Dohody je bez vád, tzn. kvalitatívne a kvantitatívne zodpovedá tejto Dohode. Protokol bude podpísaný zodpovednými zástupcami oboch Zmluvných strán.
2. Povinnosť Poskytovateľa poskytnúť/dodať predmet Dohody sa považuje za splnenú podpísaním Protokolu Objednávateľom a Poskytovateľom podľa predchádzajúceho ods. tejto Dohody, ktorému predchádza preberacie a odovzdávacie konanie. Počas preberacieho a odovzdávacieho konania je Objednávateľ oprávnený skontrolovať splnenie povinnosti Poskytovateľa podľa objednávky a podmienok tejto Dohody. O pripravenosti predmetu Dohody na preberacie a odovzdávacie konanie je Poskytovateľ povinný informovať Objednávateľa bezodkladne po vykonaní/ poskytnutí predmetu Dohody. Termín preberacieho a odovzdávacieho konania je predmetom dohody Zmluvných strán.
3. V prípade, ak si Poskytovateľ nesplnil svoje povinnosti podľa tejto Dohody a/alebo objednávky a/alebo pokynov Objednávateľa, je Objednávateľ oprávnený prevzatie predmetu Dohody odmietnuť s výhradami. Vady predmetu Dohody zistené počas preberacieho a odovzdávacieho konania je Poskytovateľ povinný odstrániť na svoje náklady a to tak, aby k odovzdaniu predmetu Dohody mohlo dôjsť lehote plnenia, inak sa Poskytovateľ dostane do omeškania.
4. V prípade, ak si Poskytovateľ splnil svoje povinnosti podľa objednávky a podmienok tejto Dohody, je Objednávateľ povinný predmet Dohody prevziať a podpísať Protokol.

# Článok V

**Cena a platobné podmienky**

1. Bez ohľadu na čokoľvek iné uvedené v tejto Dohode platí, že celková cena za predmet Dohody, ktorá predstavuje finančný limit tejto Dohody, nesmie prekročiť sumu vo výške **265 000 EUR bez DPH,** ku ktorej bude pripočítaná DPHvo výške aktuálne platnej zákonnej úpravy počas dohodnutej doby trvania Dohody dvanásť (12) mesiacov alebo sumu vo výške  **530 000 EUR bez DPH,** ku ktorej bude pripočítaná DPHvo výške aktuálne platnej zákonnej úpravy v prípade uplatnenia Opcie na predĺženie tejto Dohody podľa článku III ods. 1 až 4 tejto Dohody a to na dobu trvania Dohody dvadsaťštyri (24) mesiacov od účinnosti tejto Dohody (ďalej len ako „**Maximálna cena**“ v príslušnom gramatickom tvare). Poskytovateľ berie na vedomie, že plnenie predmetu Dohody počas jej platnosti bude závislé výlučne od reálnej potreby Objednávateľa. Poskytovateľ si je vedomý, že mu nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v prvej vete nebude vyčerpaný v plnom rozsahu.
2. Cena za vykonanie predmetu Dohody je stanovená na základe jednotkových cien cenovej ponuky Poskytovateľa, ktorá tvorí neoddeliteľnú prílohu č. 1 tejto Dohody v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
3. Jednotkové ceny uvedené v prílohe č. 1 tejto Dohody sú záväzné a jednostranne nemenné. Skutočná celková cena za vykonanie predmetu Dohody bude určená rozsahom skutočne vykonaného predmetu Dohody počas doby plnenia tejto Dohody a ich jednotkových cien, pričom neprekročí výšku Maximálnej ceny podľa ods. 1 tohto článku Dohody.
4. Jednotkové ceny a celkové ceny sú uvádzané v eurách s DPH aj bez DPH. V jednotkových cenách sú zahrnuté všetky náklady spojené s úplným, vecným a odborným plnením záväzkov Poskytovateľa vyplývajúcich z tejto Dohody a osobitných požiadaviek Objednávateľa v súlade s prílohou č. 2 tejto Dohody vrátane nákladov na všetky produkty súvisiace s predmetom Dohody, najmä, nie však výlučne náklady na hygienické potreby spojené s využívaním toaliet (mydlo, toaletný papier, utierky, wc kefy, držiaky), koše, sáčky na odpad, žiarovky do svietidiel, dávkovače na hygienické potreby (nerezové a nerozbitné), elektrické osviežovače vzduchu, všetky vedľajšie, pomocné tovary, spotrebný materiál potrebný na plnenie predmetu Dohody.
5. Cena všetkých opráv potrebných na zabezpečenie prevádzkyschopnosti verejných toaliet, ktoré nie sú uvedené v prílohe č. 1 tejto Dohody, resp. sú tam uvedené len ako súhrnný rozpočet na opravy vo výške **30.000,- EUR s DPH**, bude Poskytovateľ účtovať podľa skutočných nákladov a aktuálneho cenníka, pričom tieto ceny nesmú prekročiť ceny, za ktoré sa obvykle vykonáva rovnaká alebo porovnateľná oprava v danom čase. Objednávateľ je takisto oprávnený na základe vopred vypracovanej cenovej ponuky na konkrétnu opravu Poskytovateľom, urobiť si prieskum trhu a posúdiť najmenej tri cenové ponuky (napr. aj e-shopy, alebo individuálne vystavené cenové ponuky...), s výnimkou drobných opráva, ktoré je Poskytovateľ oprávnený vykonať v súlade s  článkom VI ods. 2 písm. j) tejto Dohody. V prípade, ak z prieskumu trhu vyjde cena opravy nižšia ako je ponúkaná cena Poskytovateľom, je Poskytovateľ povinný poskytnúť opravu za Objednávateľom zistenú cenu. Pri nedodržaní týchto podmienok pôjde o podstatné porušenie tejto Dohody a Objednávateľ je oprávnený odstúpiť od Dohody. Zmluvné strany sa dohodli, že cena opravy určená postupom uvedeným v tomto ods. článku V tejto Dohody musí byť vopred odsúhlasená Objednávateľom. Rozpočet na opravy vo výške uvedenej v prvej vete tohto ods. článku V tejto Dohody je súčasťou Maximálnej ceny podľa článku V ods. 1 tejto Dohody.
6. Do jednotkových cien je prípustné premietnuť zmenu sadzby DPH a iných administratívnych opatrení štátu. Prípadné nevyhnutné úpravy jednotkových cien vyplývajúcich z právneho poriadku platného v Slovenskej republike.
7. Dohodnuté jednotkové ceny je možné meniť len po vzájomnej dohode Zmluvných strán, v súlade s § 18 ZVO a to písomným dodatkom k tejto Dohode v súlade s týmto článkom ods. 8 až 13 tejto Dohodou, s výnimkou ods. 6 tohto článku tejto Dohody.
8. Zmluvné strany sa dohodli na použití nasledovnej cenovej doložky: Zvýšenie (zníženie) hodnoty dohodnutých jednotkových cien uvedených v prílohe č. 1 tejto Dohody je prípustné z titulu zvýšenia (zníženia) nákladov pri poskytovaní predmetu Dohody na základe indexácie vývoja cien  trhových služieb, ktorú zverejňuje Štatistický úrad Slovenskej republiky na adrese https://datacube.statistics.sk/#!/view/sk/VBD\_INTERN/sp0104qs/v\_sp0104qs\_00\_00\_00\_sk. Relevantnou pre účely výpočtu miery indexácie je podmnožina trhových služieb N812 Čistiace služby a podriadok: „Priemer roka 2015 = 100“[[1]](#footnote-2).
9. Úprava jednotkových cien uvedených v prílohe č. 1 tejto Dohody je možná, ak hodnota vyššie identifikovaného indexu bude v čase vyhodnocovania vyššia alebo nižšia o viac ako 5 % oproti hodnote toho istého indexu v čase uzavretia tejto Dohody, alebo v čase poslednej cenovej úpravy podľa podmienok tejto Dohody. V prípade splnenia podmienky podľa predchádzajúcej vety sa všetky jednotkové ceny upravia maximálne do výšky rozdielu medzi percentuálnou zmenou indexu a hodnotou 5 % (príklad: ak sa hodnota indexu zvýši o 11 %, jednotkové ceny z prílohy č. 1 tejto Dohody sa môžu navýšiť maximálne o 6 %, keďže 11 – 5 = 6).
10. Zmenu jednotkových cien z prílohy č. 1 tejto Dohody na základe úpravy jednotkových cien podľa tohto článku ods. 8 a 9 tejto Dohody je oprávnená navrhnúť ktorákoľvek zo Zmluvných strán (ďalej len ako „**nárok**“ v príslušnom gramatickom tvare). Po uplatnení a preukázaní nároku podľa ods. 8 a 9 tohto článku tejto Dohody sú Zmluvné strany oprávnené uzatvoriť písomný dodatok v rozsahu zmeny vyčíslenej podľa tohto článku tejto Dohody.
11. Úpravu jednotkových cien bude možné zrealizovať prvýkrát najskôr po jednom (1) roku od dňa nadobudnutia účinnosti tejto Dohody. Zvyšné úpravy cien bude možné realizovať najskôr šesť (6) mesiacov od dňa, kedy nadobudol účinnosť dodatok k tejto Dohode, ktorým sa upravili ceny jednotlivých položiek.
12. Úprava jednotkových cien podľa aktuálne platného indexu nadobudne platnosť až po ich písomnom odsúhlasení Zmluvnými stranami, resp. podpisom písomného dodatku oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov, v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a stane sa predmetom dodatku k tejto Dohode podľa § 18 ods. 1 písm. a) ZVO.
13. Schválená indexová úprava jednotkových cien nebude mať spätnú účinnosť a bude platná až pre obdobie nasledujúce po účinnosti uzavretého dodatku podľa podmienok uvedených v tejto Dohode. Pre odstránenie akýchkoľvek pochybností Zmluvné strany vyhlasujú, že indexová úprava jednotkových cien sa nevzťahuje na predmet Dohody poskytnutý Poskytovateľom pred nadobudnutím účinnosti takéhoto písomného dodatku, na plnenie prebraté Objednávateľom pred nadobudnutím účinnosti takéhoto písomného dodatku, ktorým dochádza k úprave jednotkových cien.
14. Poskytovateľovi prislúcha úhrada len za skutočne poskytnutý a riadne odovzdaný predmet Dohody podľa tejto Dohody. Zálohové platby ani platby vopred Objednávateľ neposkytuje.
15. Časti predmetu Dohody, ktorú Poskytovateľ vykoná bez súhlasu Objednávateľa alebo v rozpore s podmienkami tejto Dohody alebo konkrétnych objednávok nebudú uhradené.
16. Platba za predmet Dohody sa uskutoční prevodným príkazom na účet Poskytovateľa uvedený v záhlaví tejto Dohody alebo na iný účet, ktorý Poskytovateľ oznámi Objednávateľovi spôsobom uvedeným v tejto Dohode. Bezhotovostný platobný styk sa uskutočňuje prostredníctvom finančného ústavu Objednávateľa na základe faktúry, ktorej splatnosť je dohodnutá do tridsiatich (30) dní odo dňa doručenia faktúry Objednávateľovi. Za deň uskutočnenia platby sa považuje deň, kedy bola príslušná platená suma odpísaná z účtu Objednávateľa. Objednávateľ sa zaväzuje uhradiť Poskytovateľovi cenu na základe ním vystavenej faktúry doručenej Objednávateľovi.
17. Zmluvné strany sa písomne dohodli na elektronickej fakturácií, Objednávateľ súhlasí, aby Poskytovateľ v zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov účtoval odmenu resp. iný nárok podľa tejto Dohody elektronickou faktúrou a Poskytovateľ je oprávnený vystavovať a zasielať Objednávateľovi elektronickú faktúru na zaplatenie odmeny alebo iných nárokov podľa tejto Dohody. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a riadnym daňovým dokladom. Pre vylúčenie pochybnosti platí, že Poskytovateľ nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry Poskytovateľ nebude zasielať Objednávateľovi v papierovej podobe ani prílohy, ktoré sú súčasťou elektronickej faktúry. Poskytovateľ môže doručovať Objednávateľovi elektronickú faktúru formou elektronickej pošty, a to na určenú e-mailovú adresu: efaktura[@bratislava.sk,](mailto:faktury@bcs.bratislava.sk,) resp. inú e-mailovú adresu neskôr písomne oznámenú Poskytovateľovi najmenej päť (5) pracovných dní pred účinnosťou tejto zmeny, ako dokument PDF (s príponou \*.pdf). Objednávateľ vyhlasuje, že má prístup k určenej e-mailovej adrese a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá Zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania Objednávateľovi prostredníctvom elektronickej pošty na určenú e-mailovú adresu, pričom splatnosť elektronickej faktúry je tridsať (30) dní od jej doručenia.
18. Poskytovateľom vystavená faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a náležitosti podľa zákona č. 431/2002 Z. z. o účtovníctve v znení neskorších predpisov. Faktúra musí obsahovať aj nasledovné údaje: číslo Dohody a číslo objednávky, popis plnenia v zmysle predmetu Dohody, bankové spojenie v zmysle Dohody.
19. Podkladom pre vystavenie faktúry a zároveň povinnou prílohou faktúry je Protokol (vrátane príloh) podpísaný zodpovednými zástupcami oboch Zmluvných strán a ak sú predmetom faktúry opravy prílohou faktúry budú aj všetky príslušné doklady (najmä pokladničný blok, faktúra), ktorými Poskytovateľ zabezpečí preukázanie použitých finančných prostriedkov na výkon všetkých opráv. V prípade opravy, pri ktorej bolo nutné obstaranie nového zariadenia/náhradného dielu, je Poskytovateľ povinný predložiť záručný certifikát a všetku technickú a sprievodnú dokumentáciu ako prílohu faktúry. Poskytovateľ je oprávnený fakturovať len predmet Dohody, ktoré skutočne poskytol a ktoré sú predmetom tejto Dohody. Poskytovateľ vystaví faktúru Objednávateľovi najneskôr do pätnásť (15) kalendárnych dní mesiaca nasledujúceho po mesiaci, v ktorom plnil predmet Dohody.
20. V prípade, ak faktúra bude obsahovať nesprávne alebo neúplné údaje, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. Poskytovateľ je povinný faktúru podľa charakteru nedostatku opraviť, doplniť alebo vystaviť novú faktúru. V tomto prípade plynutie lehoty splatnosti takejto faktúry sa ukončí a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry Objednávateľovi.
21. V prípade sankcií za porušenie povinností vyplývajúcich z jednotlivých ustanovení tejto Dohody budú tieto predmetom samostatnej penalizačnej faktúry.

# Článok VI

**Práva a povinnosti Zmluvných strán**

1. Zmluvné strany sú povinné postupovať pri plnení si svojich povinností vyplývajúcich z tejto Dohody tak, aby bol naplnený predmet Dohody podľa článku I tejto Dohody.
2. S výnimkou práv a povinností vyplývajúcich z ostatných ustanovení tejto Dohody Poskytovateľ:
3. sa zaväzuje dodávať predmet Dohody podľa tejto Dohody riadne a včas, s maximálnou odbornou starostlivosťou, v požadovanej kvalite a množstve, spôsobom a v lehote plnenia, za podmienok upravených v tejto Dohode a v súlade so všeobecne záväznými právnymi predpismi a normami, STN EN, platnými a účinnými v Slovenskej republike.
4. je povinný sa riadiť a vykonávať predmet Dohody podľa tejto Dohody, pokynov Objednávateľa, objednávok zadávaných Objednávateľom v súlade s touto Dohodou, technických noriem a legislatívy platnej a účinnej v Slovenskej republike.
5. je povinný zabezpečiť všetky mechanizmy, zariadenia a iný materiál potrebný na plnenie povinností Poskytovateľa podľa tejto Dohody na vlastné náklady a zodpovednosť je povinný použiť vlastné technické a materiálové vybavenie, ktoré zahŕňa tiež nákup, dovoz a použitie čistiacich prostriedkov, čo je zohľadnené v jednotkových cenách Služieb. Súčasne sa zaväzuje používať iba výrobky, ktoré sú bezchybné a vylučujú poškodenie zariadenia vo vlastníctve Objednávateľa.
6. vyhlasuje, že sa v plnom rozsahu oboznámil s charakterom a rozsahom predmetu Dohody v zmysle podmienok stanovených Objednávateľom a sú mu známe všetky technické, kvalitatívne a iné podmienky realizácie predmetu Dohody.
7. sa zväzuje plniť predmet Dohody spoľahlivými a kvalifikovanými osobami a je zodpovedný za to, že práceneschopnosť, dovolenky a iné absencie jeho personálu neovplyvnia plnenie predmetu Dohody.
8. zaväzuje vykonávať dohodnuté Služby a opravy prostredníctvom svojich zamestnancov, s ktorými má Poskytovateľ riadne uzatvorenú pracovnú alebo inú obdobnú zmluvu alebo prostredníctvom zamestnancov subdodávateľa podľa podmienok uvedených v článku IX tejto Dohody (ďalej len ako „**personál Poskytovateľa**“ v príslušnom gramatickom tvare). Personál Poskytovateľa má prísne zakázané umožniť do priestoru určeného len pre personál Poskytovateľa, resp. priestor určený len pre obsluhu verejných toaliet prístup osobám, ktoré nie sú Poskytovateľom určené na výkon predmetu Dohody. Personál Poskytovateľa je povinný vykonávať dohodnuté Služby a opravy na základe príkazu poverenej osoby Poskytovateľa a požiadaviek povereného zamestnanca Objednávateľa. Personál Poskytovateľa je povinný rešpektovať pokyny povereného zamestnanca Objednávateľa.
9. je povinný zabezpečiť minimálne jedného svojho zamestnanca, ktorý bude vždy prítomný na prevádzke verejných toaliet vo vyhradenom priestore pre obsluhu verejných toaliet pri vstupe do prevádzky verejných toaliet a to počas celej prevádzkovej doby. Mzdové náklady takéhoto zamestnanca sú nákladmi Poskytovateľa, ktoré si zohľadní v jednotkovej hodinovej cena poskytovaných Služieb. Personál Poskytovateľa musí byť vybavený jednotným pracovným oblečením s firemným logom, tak aby bol jednoznačne identifikovateľný. Poskytovateľ zabezpečí, aby pracovné oblečenie bolo čisté a upravené. Personál Poskytovateľa musí mať k dispozícii mobilný telefón, na ktorom bude v čase prevádzkových hodín plne k dispozícii pre potreby Objednávateľa.
10. je povinný poskytovať zmluvne dohodnutý predmet Dohody podľa tejto Dohody aj počas dní pracovného pokoja a počas štátnych sviatkov za podmienok podľa tejto Dohody a to tak, aby boli dodržané prevádzkové hodiny uvedená v článku III ods. 5 tejto Dohody
11. sa zaväzuje oznámiť bez zbytočného odkladu Objednávateľovi prípadné omeškanie s poskytnutím Služieb, potrebu každej opravy, jej omeškanie alebo akékoľvek závažné alebo iným spôsobom dôležité informácie súvisiace s plnením predmetu Dohody.
12. je povinný vykonať bezodkladne drobné opravy, ktoré neznesú odklad, výkon drobnej opravy oznámi pred jej začiatkom Objednávateľovi. Pre účely tejto Dohody sa pod pojmom drobné opravy rozumejú opravy, ktorých náklady (celková fakturovaná suma jednej samostatnej opravy) bude najviac v sume 60,- EUR s DPH. Poskytovateľ je však oprávnený vykonať bezodkladne najviac štyri drobné opravy počas jedného mesiaca kumulatívne najviac v sume 240 EUR s DPH. V prípade viacerých drobných opráv (v prípade výskytu viac ako štyroch drobných opráv) počas jedného mesiaca, sa tieto drobné opravy (napr. v poradí piata drobná oprava) posudzujú ako väčšie opravy podľa tohto článku písm. k) tejto Dohody a Poskytovateľ je oprávnený ich vykonať až po písomnom odsúhlasení Objednávateľom, ktorý písomne pred ich vykonaním odsúhlasí aj výšku nákladov takýchto opráv (cenu opravy) podľa článku V ods. 5 tejto Dohody. O výkone každej drobnej opravy vyhotoví Poskytovateľ fotodokumentáciu (fotodokumentácia pred vykonaním drobnej opravy a po vykonaní drobnej opravy), ktorú je povinný zasielať Objednávateľovi elektronicky (mailom). V prípade, ak drobná oprava nevyžaduje špeciálnu technickú alebo odbornú pomoc, je poskytovateľ povinný vykonať opravu do štyridsiatich ôsmich (48) hodín. Za špeciálnu technickú alebo odbornú pomoc sa považuje pomoc, ktorá vyžaduje technickú alebo odbornú spôsobilosť súvisiacu s prevádzkou verejných toaliet (inštalatér, kúrenár, elektrikár, vodár). V prípade, ak drobná oprava vyžaduje špeciálnu technickú alebo odbornú pomoc, Poskytovateľ je povinný oznámiť Objednávateľovi túto skutočnosť, pričom ten určí primeranú lehotu na výkon drobnej opravy.
13. je povinný bezodkladne informovať Objednávateľa o väčších opravách, resp. opravách, ktorých náklady (celková fakturovaná suma jednej samostatnej opravy) bude v sume vyššej ako 60,- EUR s DPH a následne ich vykonať až po písomnom odsúhlasení Objednávateľom, ktorý písomne pred ich vykonaním odsúhlasí aj výšku nákladov takýchto opráv (cenu opravy) podľa článku V ods. 5 tejto Dohody. Opravy podľa tohto článku ods. 2 písm. k) tejto Dohody je Poskytovateľ povinný vykonať najneskôr do piatich (5) dní od odsúhlasenia opravy a ceny Objednávateľom, pokiaľ sa Zmluvné strany písomne nedohodnú inak. V prípade, ak väčšia oprava vyžaduje špeciálnu technickú alebo odbornú pomoc, Poskytovateľ je povinný oznámiť Objednávateľovi túto skutočnosť, pričom ten určí primeranú lehotu na výkon väčšej opravy. Za špeciálnu technickú alebo odbornú pomoc sa považuje pomoc, ktorá vyžaduje technickú alebo odbornú spôsobilosť súvisiacu s prevádzkou verejných toaliet (inštalatér, kúrenár, elektrikár, vodár). O výkone každej väčšej opravy vyhotoví Poskytovateľ fotodokumentáciu (fotodokumentácia pred vykonaním drobnej opravy a po vykonaní drobnej opravy), ktorú je povinný zasielať Objednávateľovi elektronicky (mailom).
14. sa zaväzuje pri svojej činnosti podľa tejto Dohody dodržiavať v plnom rozsahu ustanovenia platných právnych predpisov týkajúce sa bezpečnosti a ochrany zdravia pri práci, ochrany životného prostredia a všeobecne záväzné protipožiarne predpisy.
15. je povinný dodržiavať zelené štandardy plnenia predmetu Dohody bližšie špecifikované v prílohe č. 2 tejto Dohody a to najmä, nie však výlučne pri poskytovaní Služieb (pri upratovaní) používať iba čistiace prostriedky, ktorým bola udelená environmentálna značka EÚ (Ecolabel) pre čistiace prostriedky na tvrdé povrchy alebo iná príslušná environmentálna značka typu I podľa normy EN IS0 14024.
16. zabezpečí, že v čase prevádzkovej doby bude v objekte verejných toaliet pustená reprodukovaná hudba podľa podmienok uvedených v prílohe č. 2 tejto Dohody. Technické zariadenia na reprodukovanie hudby nie sú súčasťou vybavenia prevádzky verejných toaliet a Poskytovateľ si zabezpečí ich obstaranie a fungovanie na vlastné náklady.
17. zabezpečí, že likvidácia odpadu bude prebiehať ekologickým spôsobom a zaväzuje sa zabezpečiť zhodnocovanie/ zneškodňovanie odpadu v zmysle legislatívy platnej a účinnej v Slovenskej republike a to najmä v súlade so zákonom č. 79/2015 Z. z. o odpadoch a o zmene a doplnení niektorých zákonov, ako aj v súlad so všeobecne záväzným nariadením Hlavného mesta Slovenskej republiky Bratislavy č. 18/2023 o nakladaní s komunálnymi odpadmi a drobnými stavebnými odpadmi na území Hlavného mesta Slovenskej republiky Bratislavy.
18. je povinný počas celého trvania tejto Dohody zabezpečiť, že bude zapísaný v Registri partnerov verejného sektora, ak mu takáto povinnosť vzniká v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ako „**RPVS**“). Výmaz z Registra partnerov verejného sektora je Poskytovateľ povinný do troch (3) pracovných dní písomne oznámiť Objednávateľovi. Uvedené platí aj pre všetkých subdodávateľov Poskytovateľa. Za dodržiavanie tejto povinnosti subdodávateľmi zodpovedá v plnom rozsahu Poskytovateľ;
19. svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov (vrátane oblasti nelegálneho zamestnávania), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Poskytovateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch.
20. je povinný strpieť prítomnosť Objednávateľa pri kontrole poskytovania Služieb a opráv.
21. je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, vecí/podkladov odovzdaných mu Objednávateľom, ktoré nie sú v súlade so štandardizovanými odbornými postupmi v nadväznosti na povinnosti Poskytovateľa vyplývajúce z právnych predpisov a technických noriem Slovenskej republiky. V prípade, ak Objednávateľ napriek upozorneniu na plnení trvá, Poskytovateľ nezodpovedá za nesplnenie predmetu Dohody alebo vadné plnenie predmetu Dohody spôsobené nesprávnymi a nevhodnými pokynmi Objednávateľa a/alebo vecami/podkladmi odovzdanými Poskytovateľovi Objednávateľom. Objednávateľ je povinný písomne potvrdiť, že na týchto pokynoch, veciach/podkladoch trvá.
22. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k vykonaniu predmetu Dohody.
23. má právo na úhradu ceny za predmet Dohody alebo jeho časti podľa tejto Dohody.
24. je povinný pri plnení povinnosti podľa tejto Dohody postupovať spôsobom, ktorý nepoškodzuje práva tretích strán.
25. S výnimkou práv a povinností vyplývajúcich z ostatných ustanovení tejto Dohody Objednávateľ:
26. sa zaväzuje poskytnúť Poskytovateľovi všetku súčinnosť objektívne nevyhnutú na plnenie predmetu Dohody; ide najmä, nie však výlučne, o poskytnutie potrebných konzultácií a ďalších materiálov (podkladov), ktoré má Objednávateľ k dispozícii, a ktoré sú nevyhnutné na plnenie predmetu Dohody.
27. bude hradiť všetky náklady za spotrebovanú elektrickú energiu a vodu (vodné, stočné) spojené s poskytnutím Služieb a opráv Poskytovateľom.
28. zabezpečí funkčnosť technických zariadení v objekte pre odber čistej studenej a teplej vody a odvod odpadovej vody.
29. si vyhradzuje právo nariadiť Poskytovateľovi v prípade nevyhnutnej potreby predĺženie prevádzkovej doby podľa článku III ods. 5 tejto Dohody. Predĺženie prevádzkovej doby je Objednávateľ oprávnený nariadiť sporadicky, vo výnimočných situáciách, nie ako permanentné predĺženie prevádzkovej doby. Permanentná zmena prevádzkovej doby musí byť dohodou Zmluvných strán vo forme písomného dodatku a v súlade s § 18 ZVO. Predĺženie prevádzkovej doby (vo výnimočných situáciách) je Objednávateľ oprávnený nariadiť výlučne prostredníctvom doručenia výzvy na predĺženie prevádzkovej doby s uvedením časového intervalu, v ktorom má predĺženie prevádzkovej doby nastať a to prostredníctvom elektronickej pošty (mailom) odoslanej oprávnenou osobou Objednávateľa. Počas predĺženia prevádzkovej doby sa požaduje zabezpečiť rovnaké Služby a v rovnakom štandarde ako počas prevádzkovej doby podľa článku III ods. 5 tejto Dohody. Predĺženie prevádzkovej doby je Poskytovateľ oprávnený fakturovať za jednotkovú hodinovú cenu uvedenú v prílohe č. 1 tejto Dohody ako položka „*Jednotková hodinová cena – predĺženie prevádzkových hodín*“.
30. pokiaľ Objednávateľ vyžaduje čistenie určitých predmetov iné ako Poskytovateľom používané postupy nad rámec špecifikácie uvedenej v prílohe č. 2 tejto Dohody, je Poskytovateľ oprávnený vykonať ich až na základe písomnej dohody s Objednávateľom.
31. je oprávnený vykonávať v objekte verejných toaliet kedykoľvek ohlásenú alebo neohlásenú kontrolnú činnosť za účelom zistenia dodržiavania najmä, nie však výlučne, štandardov kvality, štandardov zeleného obstarávania, čistotu a arómu v priestoroch verejných toaliet v zmysle prílohy č. 2 tejto Dohody a podmienky stanovené touto Dohodou, overovať poskytovanie Služieb alebo opráv v súlade so svojimi povinnosťami a riadnym spôsobom podľa tejto Dohody. O kontrolnej činnosti bude vyhotovený písomný záznam, v ktorom budú vyšpecifikované zistené nedostatky, nedodržanie povinností Poskytovateľa alebo iné vady. V prípade zistenia nedodržania štandardov kvality, štandardov zeleného obstarávania, čistoty a arómy v priestoroch verejných toaliet v zmysle prílohy č. 2 tejto Dohody a podmienok stanovených touto Dohodou je Objednávateľ oprávnený nariadiť nápravu a/alebo si uplatňovať zmluvnú pokutu. Poskytovateľ je povinný nápravu vykonať bezodkladne, najneskôr do tridsať (30) minút od jej nahlásenia, pokiaľ sa Zmluvné strany písomne nedohodnú inak. V prípade nedodržania lehoty na vykonanie nápravy je Objednávateľ oprávnený okamžite odstúpiť od tejto Dohody, tým nie je dotknuté právo na zmluvnú pokutu a právo na náhradu škody podľa § 373 a nasl. OBZ.
32. sa zaväzuje určiť osoby, s ktorými bude Poskytovateľ komunikovať a spolupracovať, a ktoré budú za Objednávateľa zodpovedné za plnenie povinností vyplývajúcich z tejto Dohody.
33. sa zaväzuje riadne a včas predmet Dohody prevziať a zaplatiť Poskytovateľovi dohodnutú cenu.
34. Porušenie povinností uvedených v tomto článku v ods. 2 písm. f), g), j) až m) a o) až q) tejto Dohody sa považuje za podstatné porušenie tejto Dohody a v prípade ich porušenia Poskytovateľom je Objednávateľ oprávnený odstúpiť od tejto Dohody.
35. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie tejto Dohody.
36. Zmluvné strany sú povinné pristupovať k plneniu svojich povinností vyplývajúcich z tejto Dohody tak, aby predchádzali vzniku škody.

**Článok VII**

# Dôverné informácie

1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Dohody. Každý zo Zmluvných strán sa zaväzuje zachovávať mlčanlivosť o predmete Dohody a jeho obsahu, ako aj o podmienkach akýchkoľvek informácií získaných na základe Dohody alebo v súvislosti s ňou a o vykonávaní práv a plnení záväzkov vzniknutých na základe Dohody alebo v súvislosti s ňou (ďalej len ako „dôverné informácie“ v príslušnom gramatickom tvare), s výnimkou informácií, na ktorých použitie si Zmluvné strany udelili písomný súhlas. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).
2. Zmluvné strany sa zaväzujú dôverné informácie nezneužiť, ako aj neumožniť prístup k týmto informáciám, a to aj po skončení účinnosti tejto Dohody, pokiaľ nie je v tejto Dohode uvedené inak. Poskytovateľ v tejto súvislosti preukázateľným spôsobom upozorní svojich zamestnancov na trestnoprávne, občianskoprávne, pracovnoprávne a iné dôsledky, vyplývajúce z porušenia tejto Dohody.
3. Zmluvné strany berú na vedomie, že akékoľvek sprístupnenie dôverných informácií bez písomného súhlasu druhej Zmluvnej strany bude a/alebo môže mať za následok značné poškodenie druhej Zmluvnej strany. Zmluvné strany nepoužijú žiadne z dôverných informácií na iné účely, ako je uvedené v tejto Dohode.
4. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo Zmluvných strán, ktorým sú Zmluvné strany oprávnené poskytnúť dôverné informácie v nevyhnutnom rozsahu pre plnenie tejto Dohody. Poskytnutie dôverných informácií tretej osobe v nevyhnutnom rozsahu je Poskytovateľ vždy povinný bezodkladne písomne oznámiť Objednávateľovi.
5. Akékoľvek porušenie povinností zachovávať mlčanlivosť obsiahnutých v tejto Dohode pridruženými osobami, partnermi a/alebo poradcami Poskytovateľa bude považované za porušenie zo strany Poskytovateľa, za čo bude Poskytovateľ zodpovedný.
6. Za dôverné informácie chránené podľa tohto článku sa nepovažuje informácia a/alebo dokument, ktorý je v dobe svojho zverejnenia verejne známy, alebo ktorý je verejne dostupný alebo sa stal verejne dostupným bez zavinenia Zmluvnej strany, alebo ktorý bol zverejnený v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, záväzným nariadením alebo rozsudkom, na požiadanie súdu alebo iného, v zmysle zákona na to oprávneného subjektu.
7. Poskytovateľ berie na vedomie, že je povinný dodržiavať všetky právne predpisy vzťahujúce sa k ochrane dát, ochrane osobných údajov, obchodnému tajomstvu, ako aj iné právne predpisy, ktorými je viazaný Objednávateľ.
8. Ustanovenia predchádzajúcich ods. tohto článku tejto Dohody platia aj po uplynutí doby platnosti Dohody, a to až do doby, kedy sa tieto informácie stanú verejne známymi.

# Článok VIII

# Zodpovednosť za vady a zodpovednosť za škodu

1. Poskytovateľ zodpovedá za to, že poskytnutý predmet Dohody je podľa všeobecne záväzných právnych predpisov a technických noriem platných a účinných v Slovenskej republike a má v čase odovzdania a prevzatia vlastnosti podľa tejto Dohody a nemá vady, ktoré by znižovali jeho hodnotu alebo schopnosť využitia verejných toaliet.
2. Poskytovateľ zodpovedá za vady, ktoré má predmet Dohody v čase jeho odovzdania Objednávateľovi. Poskytovateľ zodpovedá za vady na predmete Dohody vzniknuté aj po tomto čase, ak boli spôsobené porušením jeho povinností.
3. Poskytovateľ je zodpovedný za všetky vady, nedostatky a odchýlky od predmetu Dohody, a to aj po odsúhlasení a podpísaní Protokolu, ak vada, nedostatok alebo odchýlka predmetu Dohody preukázateľne vznikla v dôsledku porušenia povinností Poskytovateľa.
4. Poskytovateľ nezodpovedá za vady poskytnutej Služby a opravy, ak tieto vady spôsobilo použitie vecí/podkladov odovzdaných mu Objednávateľom v prípade, že Poskytovateľ ani pri vynaložení odbornej starostlivosti nevhodnosť týchto vecí/podkladov nemohol zistiť alebo na ich nevhodnosť Objednávateľa upozornil v súlade s článkom VI ods. 2 písm. s) tejto Dohody a Objednávateľ na ich použití trval. Poskytovateľ takisto nezodpovedá za vady spôsobené dodržaním nevhodných pokynov daných mu Objednávateľom, ak Poskytovateľ na nevhodnosť týchto pokynov upozornil v súlade s článkom VI ods. 2 písm. s) tejto Dohody a Objednávateľ na ich dodržaní trval alebo ak Poskytovateľ túto nevhodnosť nemohol zistiť. Poskytovateľ nezodpovedá za vady na predmete Dohody, ktoré boli spôsobené treťou osobou.
5. Poskytovateľ zodpovedá počas záručnej doby aj za vady plnenia v rozsahu záruky. Záručná doba na Poskytovateľom poskytnuté opravy podľa článku VI ods. 2 písm. j) a k) tejto Dohody je v dĺžke trvania šesť (6) mesiacov. Náklady na odstránenie vád v záručnej dobe a nebezpečenstvo za poskytnuté opravy znáša počas vykonania záručnej opravy Poskytovateľ.
6. Vadou sa na účely tejto Dohody rozumie akákoľvek odchýlka v kvalite, kvantite, rozsahu alebo parametroch vykonaného predmetu Dohody, alebo dodaných materiáloch, ktoré sú určené v tejto Dohode, technických normách a všeobecne záväzných predpisoch platných a účinných v Slovenskej republike, a ktoré bránia riadnemu plneniu predmetu Dohody. Za vady na predmete Dohody sa považujú aj chýbajúce alebo neúplné doklady, ktoré je Poskytovateľ povinný podľa Dohody odovzdať Objednávateľovi spolu s plnením.
7. Objednávateľ je povinný vady po ich zistení bez zbytočného odkladu písomne elektronicky alebo telefonicky reklamovať, pričom v reklamácii uvedie o akú vadu sa jedná; v prípade ohlásenie vady telefonicky, Objednávateľ sa zaväzuje v lehote najneskôr do dvoch (2) hod. túto vadu dodatočne ohlásiť aj písomne – elektronicky (mailom). K reklamácií musí byť doložený písomný záznam, v ktorom budú vyšpecifikované zistené vady a špecifikovaná lehota na odstránenie zistených vád. V prípade, ak nie je určený parameter plnenia tejto Dohody výslovne predpísaný touto Dohodou za objektívne kritérium vo vzťahu k zisteným vadám považujú Zmluvné strany právne normy a technické normy platné a účinné v Slovenskej republike.
8. Poskytovateľ sa zaväzuje vady odstrániť v čo najkratšom čase podľa druhu vady, v prípade Služieb najneskôr do tridsať (30) minút po doručení reklamácie a v prípade, ak bude vada oznámená mimo prevádzkovej doby, Poskytovateľ je povinný ju odstrániť najneskôr do doby začatia prevádzkovej doby, pokiaľ sa Zmluvné strany v oboch prípadoch písomne nedohodnú inak a v prípade opráv najneskôr do dvadsiatich štyroch (24) hodín po doručení reklamácie, pokiaľ sa Zmluvné strany písomne nedohodnú inak. V prípade, že Poskytovateľ neodstráni vady v uvedenej lehote, ktorú mu na to Objednávateľ poskytol, je Objednávateľ oprávnený vady predmetu Dohody odstrániť sám a/alebo prostredníctvom tretej osoby podľa vlastnej voľby na účet Poskytovateľa, pričom je zároveň Objednávateľ oprávnený okamžite odstúpiť od tejto Dohody a/alebo uplatniť si zmluvnú pokutu v súlade s touto Dohodou. Výška ceny činností vykonaných na odstránenie vady bude stanovená ako cena obvyklá, bez ohľadu na výšku jednotkových cien rovnakých alebo podobných výkonov uvedených v ponuke Poskytovateľa. Poskytovateľ je povinný uhradiť Objednávateľovi všetky takto vzniknuté náklady – cenu činností vykonaných na odstránenie vady do pätnástich (15) kalendárnych dní odo dňa doručenia faktúry. Tým nie je dotknuté právo Objednávateľa na náhradu škody podľa § 373 a nasl. OBZ.
9. Zmluvná strana zodpovedá za všetky škody, ktoré vzniknú druhej Zmluvnej strane v dôsledku porušenia jej povinností, vyplývajúcich z tejto Dohody a/alebo z platných právnych predpisov Zmluvné strany sú povinné pristupovať k plneniu svojich povinností vyplývajúcich z tejto Dohody tak, aby predchádzali vzniku škody.
10. Poskytovateľ je zodpovedný za všetky škody na zdraví a majetku Objednávateľa, návštevníkov verejných toaliet a akýchkoľvek tretích osôb, spôsobených pri výkone alebo v súvislosti s výkonom predmetu Dohody v rozpore s ustanoveniami tejto Dohody, v rozpore so všeobecne záväznými predpismi a v rozpore pokynmi Objednávateľa.
11. Poskytovateľ zodpovedá za škody, ktoré vzniknú Objednávateľovi v dôsledku nesplnenia povinností Poskytovateľa v termínoch určených v tejto Dohode, vrátane zmluvných sankcií uplatniteľných voči Poskytovateľovi za porušenie tejto Dohody.
12. Poskytovateľ plne zodpovedá za svoj personál a je povinný nahradiť Objednávateľovi škodu spôsobenú nedodržiavaním podmienok uvedených v Dohode alebo pokynov Objednávateľa.
13. Zodpovednosť za škodu nevylučuje prekážka, ktorá vznikla až v čase, keď povinná Zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
14. Ani jedna zo Zmluvných strán nenesie zodpovednosť za nesplnenie svojich povinností, vyplývajúcich z tejto Dohody, ak preukáže, že nesplnenie nastalo následkom mimoriadnych, nepredvídateľných a neodvrátiteľných udalostí, pričom tieto udalosti ani ich následky nebolo možné v čase uzatvárania tejto Dohody predvídať, týmto prekážkam ani ich následkom sa nedalo zabrániť, vyhnúť ani ich prekonať. Medzi nepredvídateľné a neodvrátiteľné prekážky patria aj tie, ktoré boli spôsobené neudelením úradných povolení, licencií alebo podobných oprávnení na účely plnenia, ak boli riadne splnené všetky požiadavky potrebné na ich udelenie na základe príslušných právnych predpisov.
15. Objednávateľ nezodpovedá za škody, ktoré vzniknú Poskytovateľovi alebo tretím osobám počas plnenia predmetu Dohody za predpokladu, že ich svojim konaním nespôsobil, a ani inak nepriamo nevyvolal.
16. Zmluvné strany sa dohodli, že Poskytovateľ je povinný nahradiť Objednávateľovi skutočne vzniknutú škodu aj v prípade, že v dôsledku jeho porušenia povinností došlo zo strany Objednávateľa k odstúpeniu od tejto Dohody.
17. Poskytovateľ podpisom tejto Dohody potvrdzuje, že má uzatvorenú poistnú zmluvu o poistení zodpovednosti za škody na majetku a zdraví, vrátane krytia následných finančných škôd a zodpovednosti za škodu spôsobenú pri realizácii predmetu zákazky vo výške 150.000,- EUR a zodpovednosti za škodu pri vykonávaní podnikateľskej činnosti s minimálnym plnením vo výške 150.000,- EUR a zaväzuje sa, že bude udržiavať takéto poistenie v platnosti počas celej doby platnosti tejto Dohody a počas doby platnosti trvania záruky za poskytnuté plnenie.
18. Poskytovateľ je povinný predložiť dôkaz o trvaní tohto poistenia, poistnú zmluvu (originál alebo úradne overenú kópiu), najneskôr pri podpise tejto Dohody, pričom v prípade nepredloženia Objednávateľ nie je povinný túto Dohodu uzavrieť. Poskytovateľ je povinný predložiť dôkaz o trvaní poistenia, poistnú zmluvu (originál alebo úradne overenú kópiu) aj kedykoľvek počas trvania tejto Dohody na požiadanie Objednávateľa a to najneskôr do piatich (5) pracovných dní odo dňa požiadania o predloženie poistnej zmluvy, pričom porušenie tejto povinnosti sa považuje za podstatné porušenie tejto Dohody.

# Článok IX

**Osobitné ustanovenia týkajúce sa subdodávateľov**

1. Poskytovateľ je oprávnený poskytnúť plnenie na základe tejto Dohody vlastnými kapacitami (zamestnancami, resp. osobami v obdobnom vzťahu) a /alebo osobami uvedenými v § 34 ods. 3 ZVO, ktorých zdroje, resp. kapacity použil na preukázanie technickej alebo odbornej spôsobilosti vo verejnom obstarávaní, ktorého výsledkom je táto Dohoda, resp. subdodávateľmi v súlade s príslušnými ustanoveniami ZVO. Zoznam subdodávateľov tvorí Prílohu č. 3 tejto Dohody – *Zoznam subdodávateľov* .
2. V prípade, ak Poskytovateľ bude zabezpečovať plnenie predmetu Dohody prostredníctvom subdodávateľov, zodpovedá za plnenie predmetu Dohody tak, akoby plnil on sám. Poskytovateľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Dohody tak, ako Poskytovateľ.
3. Poskytovateľ garantuje podpisom tejto Dohody spôsobilosť subdodávateľov a osôb zodpovedných za plnenie Dohody na plnenie predmetu Dohody podľa tejto Dohody. Poskytovateľ preberá plnú zodpovednosť za riadenie výkonu tvoriaceho predmet Dohody a komplexnú koordináciu jednotlivých činností poskytovaných subdodávateľmi a osobami zodpovednými za plnenie Dohody.
4. Poskytovateľ vyhlasuje, že Príloha č. 3 tejto Dohody obsahuje aktuálne a úplné údaje v zmysle ustanovenia § 41 ods. 3, 4 a 6 ZVO účinného v čase uzavretia Dohody. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**údaje**“ v príslušnom gramatickom tvare). Zmenu údajov akéhokoľvek subdodávateľa je Poskytovateľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Dohode.
5. Zmluvné strany sa dohodli na nasledovných zmluvných pravidlách pre zmenu Poskytovateľovho subdodávateľa tejto Dohody využívaného Poskytovateľom na účely plnenia povinností Poskytovateľa podľa tejto Dohody:
   1. subdodávateľ, ktorého sa týka návrh na zmenu, musí spĺňať povinnosti zápisu v registri partnerov verejného sektora podľa príslušných ustanovení tejto Dohody a podľaRPVS, v prípade, ak mu takáto povinnosť zo zákona o RPVS vyplýva;
   2. zmenu subdodávateľa Poskytovateľ písomne oznámi objednávateľovi najneskôr 5 pracovných dní pred jej uskutočnením s uvedením obchodného mena subdodávateľa, adresy sídla subdodávateľa, IČO subdodávateľa; resp. mena a priezviska subdodávateľa, trvalého pobytu subdodávateľa, ak sa v odôvodnených prípadoch nedohodne s Objednávateľom na kratšej lehote;
   3. počas trvania tejto Dohody je Poskytovateľ oprávnený zmeniť subdodávateľa uvedeného v Prílohe č. 3 tejto Dohody výlučne na základe predchádzajúceho písomného súhlasu udeleného Objednávateľom a následne uzatvoreného dodatku k tejto Dohode;
   4. Objednávateľ má právo odmietnuť uzavrieť dodatok a požiadať Poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.);
   5. zmenou subdodávateľa nie je dotknutá zodpovednosť Poskytovateľa za riadne a včasné plnenie tejto Dohody;
   6. v prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného Objednávateľom, ako verejným obstarávateľom v procese verejného obstarávania, ktorého výsledkom je táto Dohoda, je Poskytovateľ povinný, súčasne s písomným oznámením o zmene subdodávateľa predložiť Objednávateľovi aj dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ. To isté platí aj v prípade, ak Poskytovateľ prostredníctvom subdodávateľa preukazoval splnenie podmienok účasti;

vyššie uvedené sa primerane uplatní aj v prípade zmeny osôb podľa § 34 ods. 3 ZVO, ktorých zdroje, resp. kapacity použil Poskytovateľ na preukázanie technickej alebo odbornej spôsobilosti vo verejnom obstarávaní uvedenými v Prílohe č. 3 tejto Dohody.

1. Pri každom novom subdodávateľovi a tiež pri každej zmene subdodávateľa počas trvania tejto Dohody sa Poskytovateľ zaväzuje postupovať tak, aby vynaložené náklady na zabezpečenie plnenia predmetu Dohody na základe zmluvy o subdodávke boli primerané jeho kvalite. Každá zmluva o subdodávke musí byť vyhotovená v písomnej forme. Za zmluvu o subdodávke sa považuje aj osobitná písomná objednávka Poskytovateľa na plnenie predmetu Dohody daná subdodávateľovi.
2. Zmenou subdodávateľa nie je dotknutá zodpovednosť Poskytovateľa za plnenie Dohody, resp. čiastkovej objednávky, ktorej sa uskutočnená zmena týka.
3. Porušenie akejkoľvek povinnosti Poskytovateľa uvedenej v tomto článku tejto Dohody sa považuje za podstatné porušenie tejto Dohody, ktoré zakladá právo Objednávateľa odstúpiť od tejto Dohody.

# Článok X

**Osobitné ustanovenia týkajúce sa registra partnerov verejného sektora**

V prípade, ak má byť podľa platných právnych predpisov najmä podľa zákona o RPVS Poskytovateľ a/alebo akýkoľvek z jeho subdodávateľov podľa tejto Dohody partnerom verejného sektora, Poskytovateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Dohody zapísaní v registri partnerov verejného sektora. Za dodržiavanie tohto ods. tejto Dohody subdodávateľmi zodpovedá v plnom rozsahu Poskytovateľ. Porušenie povinnosti Poskytovateľa podľa tohto ods. tejto Dohody sa považuje za podstatné porušenie tejto Dohody. V prípade porušenia povinností podľa tohto ods. tejto Dohody zo strany Poskytovateľa a/alebo akéhokoľvek jeho subdodávateľa má Objednávateľ právo od tejto Dohody odstúpiť.

Objednávateľ má tiež právo odstúpiť od tejto Dohody uzatvorenej s Poskytovateľom, ak tento je partnerom verejného sektora, a ak počas trvania Dohody nastanú nasledovné skutočnosti:

a) nadobudne právoplatnosť rozhodnutie o výmaze Poskytovateľa ako partnera verejného sektora z registra podľa § 12 zákona o RPVS;

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS;

c) dôjde k výmazu Poskytovateľa ako partnera verejného sektora na návrh oprávnenej osoby;

d) je Poskytovateľ ako partner verejného sektora viac ako tridsiatich (30) dní v omeškaní so splnením povinnosti podľa § 10 ods. 2 tretej vety zákona o RPVS.

Poskytovateľ je kedykoľvek na žiadosť Objednávateľa povinný do troch (3) pracovných dní predložiť všetky zmluvy so subdodávateľmi Poskytovateľa, a to v každom okamihu realizácie predmetu plnenia tejto Dohody.

Objednávateľ má právo prestať plniť svoje zmluvné povinnosti podľa tejto Dohody bez toho, aby sa dostal do omeškania, ak počas trvania tejto Dohody nastanú nasledovné skutočnosti:

1. nie je splnená povinnosť podľa § 11 ods. 2 zákona o RPVS,
2. Poskytovateľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
3. v iných v zákone o RPVS stanovených prípadoch.

# Článok XI

# Zmluvné pokuty a úroky z omeškania

1. Objednávateľ je oprávnený uložiť a vyúčtovať Poskytovateľovi zmluvnú pokutu a Poskytovateľ je povinný uhradiť Objednávateľovi zmluvnú pokutu:
   1. 200,- EUR za každú aj začatú hodinu, ak sa Poskytovateľ dostal do omeškania, neposkytol Služby podľa tejto Dohody, hoci bol povinný ich poskytnúť;
   2. 500,- EUR za každé jednotlivé porušenie a to aj opakovane, ak Poskytovateľ obmedzil prevádzkovú dobu uvedenú v článku III ods. 5 tejto Dohody v rozpore s ustanovením článku III ods. 7 tejto Dohody;
   3. 250,- EUR za každé jednotlivé porušenie a to aj opakovane, ak Poskytovateľ opakovane porušil svoje povinnosti viesť písomný záznam o všetkých poskytovaných Službách podľa článku III ods. 8 tejto Dohody;
   4. 250,- EUR za každé jednotlivé porušenie a to aj opakovane, ak Poskytovateľ opakovane nezabezpečil prítomnosť minimálne jedného zamestnanca počas prevádzkovej doby na prevádzke verejných toaliet podľa článku VI ods. 2 písm. g) tejto Dohody;
   5. 500,- EUR za každé jednotlivé porušenie a to aj opakovane, ak Poskytovateľ porušil niektorú zo svojich povinností v súvislosti s vykonávaním opráv podľa článku VI ods. 2 písm. j) a k) tejto Dohody;
   6. 250,- EUR za každý, aj začatý deň omeškania, pri nedodržaní lehoty na vykonanie opráv podľa článku VI ods. 2 písm. j) a k) tejto Dohody;
   7. 500,- EUR za každé jednotlivé porušenie a to aj opakovane, za porušenie dodržiavať zelené štandardy podľa článku VI ods. 2 písm. m) tejto Dohody.
   8. 250,- EUR za každý, aj začatý deň omeškania, pri nedodržaní lehoty určenej Objednávateľom Poskytovateľovi na odstránenie vád podľa článku VIII ods. 8 tejto Dohody;
   9. 300,- EUR za každé jednotlivé porušenie a to aj opakovane, ak Objednávateľ pri kontrolnej činnosti zistí nedodržanie povinností Poskytovateľa podľa článku VI ods. 3 písm. f) tejto Dohody;
   10. 500,- EUR za každý jeden prípad porušenia, aj opakovane, ak Poskytovateľ poskytol predmet Dohody v rozpore s podmienkami podľa tejto Dohody, s technickými normami a legislatívou platnou a účinnou v Slovenskej republiky, a to za každé jedno porušenie;
   11. 500,- EUR za každý jeden prípad porušenia, aj opakovane, ak Poskytovateľ porušil povinnosť vyplývajúcu z všeobecne záväzných predpisov týkajúcich sa bezpečnosti a ochrany zdravia pri práci a všeobecne záväzných protipožiarnych predpisov podľa článku VI ods. 2 písm. l) tejto Dohody;
   12. 500,- EUR za každý jeden prípad porušenia, aj opakovane, ak Poskytovateľ porušil povinnosť týkajúcu sa likvidácie odpadu podľa článku VI ods. 2 písm. o) tejto Dohody;
   13. 500,- EUR za každý jeden prípad porušenia, aj opakovane, ak Poskytovateľ porušil povinnosť týkajúcu RPVS podľa článku VI ods. 2 písm. p) a článku X tejto Dohody;
   14. 500,- EUR za každý jeden prípad porušenia, aj opakovane, ak Poskytovateľ porušil povinnosť týkajúcu dôverných informácií podľa článku VII tejto Dohody;
   15. 500,- EUR za každý jeden prípad porušenia, aj opakovane, ak Poskytovateľ porušil povinnosť týkajúcu sa subdodávateľov podľa článku IX tejto Dohody
   16. 500,- EUR za každý jeden prípad porušenia, aj opakovane, ak Poskytovateľ porušil povinnosť týkajúcu výkonovej záruky podľa článku XII tejto Dohody;
   17. 200,- EUR za každý jeden prípad porušenia, aj opakovane, ak Poskytovateľ opakovane preukázateľne porušil ktorúkoľvek povinnosť Poskytovateľa podľa tejto Dohody, s výnimkou povinností Poskytovateľa už spomenutých v tomto článku tejto Dohody.
2. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Poskytovateľovi a to aj z iného existujúceho alebo budúceho zmluvného vzťahu.
3. V prípade, ak sa ktorékoľvek z vyhlásení Poskytovateľa podľa článku VI ods. 2 písm. q) tejto Dohody ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Poskytovateľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
4. V prípade, ak sa Objednávateľ omešká s plnením svojich peňažných záväzkov voči Poskytovateľovi, Poskytovateľ je oprávnený voči Objednávateľovi uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 OBZ a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia OBZ.
5. V prípade, ak Poskytovateľ nebude udržiavať zmluvu o poistení zodpovednosti za škodu uvedenú v Článku VIII ods. 17 tejto Dohody v platnosti po celý čas trvania tejto Dohody a počas doby platnosti trvania záruky za poskytnuté plnenie, má Objednávateľ právo na zaplatenie zmluvnej pokuty až do výške 0,5 % z Maximálnej ceny bez DPH.
6. Zmluvnú pokutu a/alebo úrok z omeškania dohodnuté touto Dohodou hradí povinná strana nezávisle od toho, či a v akej výške vznikne druhej Zmluvnej strane v tejto súvislosti škoda. Nárok na náhradu škody spôsobenej porušením povinnosti, na ktorú sa vzťahuje povinnosť uhradiť zmluvnú pokutu alebo úroky z omeškania podľa tejto Dohody, ostáva zachovaný v celom rozsahu.
7. Akákoľvek zmluvná pokuta a úrok z omeškania podľa tejto Dohody sú splatné do pätnástich (15) dní odo dňa ich uplatnenia u druhej Zmluvnej strany. Uplatnenie zmluvnej pokuty a/alebo úrokov z omeškania sa uskutoční osobitnou faktúrou, adresovanou druhej Zmluvnej strane v súlade s podmienkami doručovania písomností podľa článku XV tejto Dohody.
8. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Poskytovateľa ďalej plniť povinnosť zabezpečenú zmluvnou pokutou.

# Článok XII

**Výkonová záruka**

1. Výkonová záruka slúži na zabezpečenie záväzku Poskytovateľa plniť riadne a včas predmet Dohody. Zmluvné strany si dohodli výkonovú záruku pre prípad, že Poskytovateľ nebude plniť svoje povinnosti podľa tejto Dohody a Objednávateľovi vznikne voči nemu akákoľvek pohľadávka.
2. Na základe Dohody Zmluvných strán je Poskytovateľ oprávnený splniť svoju povinnosť týkajúcu sa výkonovej záruky poskytnutím výkonovej záruky vo forme bankovej záruky v prospech Objednávateľa vystavenej bankou so sídlom v Slovenskej republike alebo zahraničnou bankou so sídlom v Slovenskej republike, pobočkou zahraničnej banky v Slovenskej republike, alebo zahraničnou bankou (ďalej len „**banka**“ v príslušnom gramatickom tvare) na sumu 40.000,- EUR a to najneskôr do štrnástich (14) kalendárnych dní odo dňa nadobudnutia účinnosti tejto Dohody.
3. Objednávateľ je oprávnený použiť výkonovú záruku alebo jej časť v prípade, ak Poskytovateľ poruší niektorú svoju povinnosť uhradiť peňažné záväzky, vrátane sankcií a zmluvných pokút vyplývajúcich z tejto Dohody. Poskytovateľ je zároveň povinný udržiavať požadovanú výkonovú záruku vo výške uvedenej v ods. 2 tohto článku tejto Dohody, a to počas celej doby trvania tejto Dohody. V prípade použitia výkonovej záruky alebo jej časti Objednávateľom bude Poskytovateľ bez zbytočného odkladu povinný zabezpečiť zodpovedajúce navýšenie výkonovej záruky do plnej výšky uvedenej v ods. 2 tohto článku tejto Dohody, a to najneskôr do štrnástich (14) kalendárnych dní od doručenia písomnej výzvy Objednávateľa na jej navýšenie.
4. Objednávateľ je zároveň oprávnený jednostranne započítať akékoľvek nároky z tejto Dohody voči akejkoľvek faktúre (aj nesplatnej) a uspokojiť sa zo záruky podľa tohto článku tejto Dohody.
5. Doba platnosti výkonovej záruky musí byť určená v bankovej záruke minimálne do ukončenia doby určenej podľa článku III ods. 1 tejto Dohody, na ktorú sa táto Dohoda uzatvára.
6. Z výkonovej záruky vystavenej bankou musí vyplývať, že banka uspokojí veriteľa (Objednávateľa) za dlžníka (Poskytovateľa) v prípade uplatnenia výkonovej záruky v prospech Objednávateľa a banka sa musí bezpodmienečne zaviazať, že zaplatí na účet veriteľa (Objednávateľa) pohľadávku krytú výkonovou zárukou alebo jej časť do siedmich (7) pracovných dní odo dňa doručenia výzvy veriteľa (Objednávateľa) na jej zaplatenie.
7. Poskytnutá výkonová záruka nesmie byť v rozpore s ustanoveniami § 313 až § 322 OBZ.
8. V prípade, ak sa Poskytovateľ rozhodol splniť svoju povinnosť týkajúcu sa výkonovej záruky formou bankovej záruky, odovzdá Objednávateľovi originál záručnej listiny vystavenej v zmysle ustanovení tohto článku najneskôr štrnásť (14) kalendárnych dní odo dňa nadobudnutia účinnosti tejto Dohody.
9. V prípade porušenia povinnosti vyplývajúcej z tohto článku tejto Dohody je toto porušenie považované za podstatné porušenie tejto Dohody a Objednávateľ má právo od tejto Dohody odstúpiť. Tým nie je dotknutý nárok Objednávateľa na zaplatenie zmluvnej pokuty podľa čl. XI ods. 1 písm. h) tejto Dohody.

# Článok XIII

# Ukončenie Dohody

1. Zmluvné strany sa dohodli, že trvanie tejto Dohody zaniká:
   1. uplynutím doby, na ktorú bola táto Dohoda uzatvorená;
   2. pred uplynutím doby, na ktorú bola táto Dohoda uzatvorená, ak súčet cien za poskytnutý predmet Dohody na základe tejto Dohody dosiahne v priebehu zmluvného vzťahu Maximálnu cenu;
   3. písomným odstúpením niektorej Zmluvnej strany v súlade s touto Dohodou, ustanoveniami OBZ alebo ZVO;
   4. písomnou výpoveďou ktorejkoľvek zo Zmluvných strán bez uvedenia dôvodu, pričom výpovedná doba je tri (3) mesiace a začína plynúť prvým dňom mesiaca nasledujúceho po doručení výpovede druhej Zmluvnej strane;
   5. písomnou dohodou Zmluvných strán.
2. Táto Dohoda môže byť ukončená vzájomnou dohodou Zmluvných strán, ktorá musí mať písomnú formu a musí byť podpísaná oboma Zmluvnými stranami.
3. Ktorákoľvek Zmluvná strana je oprávnená písomne odstúpiť od tejto Dohody v prípade podstatného porušenia tejto Dohody druhou Zmluvnou stranou. Zmluvné strany sa dohodli, že okrem už uvedených podstatných porušení v tejto Dohode za podstatné porušenie zmluvných povinností budú považovať najmä, nie však výlučne:
   1. ak je Poskytovateľ porušil niektorú z povinností, za ktorú je Objednávateľ oprávnený uložiť zmluvnú pokutu podľa článku XI tejto Dohody;
   2. ak je Poskytovateľ v omeškaní s poskytnutím opravy podľa článku VI ods. 2 písm. j) a k) tejto Dohody o viac ako desať (10) kalendárnych dní;
   3. ak Poskytovateľ poruší ktorékoľvek ustanovenie vyplývajúce z článku VII tejto Dohody;
   4. ak je Poskytovateľ v omeškaní s odstraňovaním vád, nedostatkov podľa VIII ods. 8 tejto Dohody o viac ako desať (10) kalendárnych dní;
   5. ak Objednávateľ pri kontrolnej činnosti podľa článku VI ods. 3 písm. f) tejto Dohody zistil nedodržanie štandardov kvality, štandardov zeleného obstarávania, čistoty a arómy v priestoroch verejných toaliet v zmysle prílohy č. 2 tejto Dohody a ostatných podmienok stanovených touto Dohodou;
   6. ak Poskytovateľ poskytol Objednávateľovi nekvalitné Služby a opravy v rozpore s podmienkami tejto Dohody, v rozpore s pokynmi Objednávateľa alebo požadovaný predmet Dohody neposkytol, hoci tak bol povinný urobiť;
   7. ak Poskytovateľ uvedie vo faktúre Služby alebo opravy, ktoré neboli poskytnuté;
   8. ak Objednávateľ opakovane neuhradí Poskytovateľovi vystavenú faktúru, a to ani po márnom uplynutí dodatočnej primeranej lehoty, ktorú poskytol Poskytovateľ Objednávateľovi na uhradenie predmetnej faktúry;
   9. ak nastane niektorá zo skutočností podľa § 19 ZVO.
4. Odstúpenie od Dohody nadobúda účinnosť dňom doručenia písomného oznámenia o odstúpení od Dohody druhej Zmluvnej strane v súlade s podmienkami doručovania upravenými v čl. XV tejto Dohody.
5. Odstúpením od Dohody nezanikajú práva a povinnosti dohodnuté touto Dohodou k už dodaným častiam predmetu Dohody pred odstúpením od Dohody, ktoré nezakladajú dôvody na odstúpenie od tejto Dohody.
6. Odstúpenie od Dohody sa nedotýka nároku na náhradu škody, nároku na zaplatenie zmluvných pokút prípadne iných ustanovení tejto Dohody, z ktorých znenia je zrejmé, že majú trvať aj po zániku tejto Dohody .
7. Bez ohľadu na vôľu Zmluvných strán táto Dohoda bude ukončená:
   1. dňom právoplatnosti rozhodnutia príslušného súdu, ktorým súd vyhlási konkurz na majetok Poskytovateľa;
   2. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurzu na majetok Poskytovateľa pre nedostatok majetku;
   3. dňom právoplatnosti rozhodnutia príslušného súdu, ktorým súd povolí reštrukturalizáciu Poskytovateľa;
   4. zánik Poskytovateľa bez právneho nástupcu.
8. V prípade predčasného ukončenia Dohody sú Zmluvné strany povinné vyrovnať si všetky vzájomné práva a povinnosti vyplývajúce im z tejto Dohody.

# Článok XIV

**Ochrana osobných údajov**

1. Zmluvné strany výslovne potvrdzujú, že Poskytovateľ pri plnení tejto Dohody neprichádza do kontaktu so žiadnymi osobnými údajmi osôb v postavení dotknutých osôb v zmysle Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „**Nariadenie GDPR**“ v príslušnom gramatickom tvare) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „**Zákon o ochrane osobných údajov**“ v príslušnom gramatickom tvare), a teda **osobné údaje žiadnym spôsobom a v žiadnom rozsahu nespracúva**.
2. Pre vylúčenie pochybností platí, že Poskytovateľ nemá postavenie sprostredkovateľa ani spoločného prevádzkovateľa osobných údajov v zmysle Nariadenia GDPR a Zákona o ochrane osobných údajov.
3. V prípade, ak Poskytovateľ v rozpore s vyhlásením v ods. 1. tohto článku príde pri plnení tejto Dohody do kontaktu s osobnými údajmi, ktoré spracúva Objednávateľ, Poskytovateľ tieto osobné údaje nesmie v žiadnej forme spracúvať najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby. Poskytovateľ je povinný Objednávateľa o tejto skutočnosti bezodkladne písomne informovať a špecifikovať rozsah, kategórie, typy osobných údajov, s ktorými prišiel do kontaktu, ako i identifikovať zdroj, z ktorého predmetné osobné údaje získal alebo na základe ktorého sa s nimi oboznámil. V prípade, ak Poskytovateľ osobné údaje získal na akomkoľvek fyzickom alebo elektronickom či dátovom nosiči, je povinný každý takýto nosič informácii bezodkladne vrátiť Objednávateľovi. Poskytovateľ je povinný všetky osobné údaje v inej forme, ktoré takto získal okamžite zlikvidovať.
4. Zmluvné strany sa dohodli, že ak počas trvania ich spolupráce na základe tejto Dohody dôjde k zisteniu, že na výkon činnosti Poskytovateľa v jej zmysle je potrebné, aby zo strany Poskytovateľa dochádzalo k spracúvaniu osobných údajov dotknutých osôb, Zmluvné strany pristúpia k uzatvoreniu príslušnej osobitnej zmluvy zohľadňujúcej konkrétne postavenie dodávateľa, a to ešte pred začatím spracúvania osobných údajov Poskytovateľom.

# Článok XV

# Doručovanie

1. Zmluvné strany sa dohodli, že písomnosť podľa tejto Dohody je možné doručovať:

a) osobne;

b) poštou alebo kuriérom;

c) elektronicky (prostredníctvom emailu).

1. Zmluvné strany sa dohodli, že písomnosti, obsahujúce právne významné skutočnosti podľa tejto Dohody, si budú doručovať poštou, formou doporučenej zásielky, pokiaľ nie je dohodnuté inak. Písomnosťou obsahujúcou právne významné skutočnosti sa na účely tejto Dohody rozumie najmä odstúpenie od Dohody, výzvy na zaplatenie a akékoľvek výzvy na plnenie.
2. Zmluvné strany sa záväzne dohodli na nasledovných pravidlách, podmienkach a fikciách doručovania, ktoré medzi nimi so všetkými zmluvnými a zákonnými účinkami doručenia vždy platia:
   1. listiny sa zasielajú na adresu Zmluvnej strany, ktorá je ako aktuálna adresa sídla zapísaná v obchodnom registri alebo inom registri, v ktorom je Zmluvná strana zapísaná v čase odoslania zásielky na poštovú prepravu, ak Zmluvná strana neoznámi inú adresu na doručovanie;
   2. listina zaslaná Zmluvnej strane na adresu uvedenú v písm. a) tohto ods. poštou, kuriérom alebo inou osobou, ktorá má povinnosť doručiť zásielku, sa považuje za doručenú uplynutím piateho dňa odo dňa odovzdania listiny subjektu, obstarávajúcemu jej doručenie. Takto dohodnutá fikcia platí aj v prípadoch, keď: (i) sa adresát v mieste doručenia nezdržuje, (ii) sa adresát o doručení (uložení) zásielky nedozvedel, (iii) sa zásielka vrátila odosielateľovi ako nedoručená, neprevzatá alebo nedoručiteľná, (iv) zásielka bude fyzicky prevzatá adresátom neskôr, ako nastanú účinky fikcie doručenia. Pokiaľ adresát prevezme zásielku skôr, ako by podľa tohto písmena mali nastať účinky fikcie doručenia, zásielka je doručená okamihom jej fyzického prevzatia adresátom. Uvedené platí aj v tom prípade, ak sa Zmluvná strana uvedená ako adresát o tejto skutočnosti nedozvie;
   3. listiny doručované osobne sa považujú za doručené len prípade, že boli za preberajúcu Zmluvnú stranu prevzaté osobou označenou ako kontaktná osoba vo veciach obchodných.
3. Zmluvné strany sa dohodli, že písomnosti doručované elektronicky (prostredníctvom emailu), pokiaľ nie je v tejto Dohode uvedené inak, sa považujú za doručené nasledujúci kalendárny deň po odoslaní takejto písomnosti elektronicky.
4. Zmluvné strany sa dohodli, že akékoľvek oznámenia súvisiace s touto Dohodou sa budú doručovať na nižšie uvedené adresy a v prípade, že Zmluvná strana písomne oznámi inú adresu, na takúto inú adresu:
   1. Pre Objednávateľa:

* do rúk vo veciach technických: Michaela Čibová, [michaela.cibova@bratislava.sk](mailto:michaela.cibova@bratislava.sk), +421 2 59 356 773;
* do rúk vo veciach obchodných: Michaela Čibová, [michaela.cibova@bratislava.sk](mailto:michaela.cibova@bratislava.sk), +421 2 59 356 773;
  1. Pre Dodávateľa:
* do rúk vo veciach technických: ....................................................................... ;
* do rúk vo veciach obchodných: ....................................................................... .

## Článok XVI

**Sociálne kritérium**

* + 1. Zmluvné strany sa dohodli, že v prípade, ak Poskytovateľ vo svojej ponuke predloženej vo verejnom obstarávaní uviedol, že do realizácie predmetu Dohody zapojí minimálne na polovičný pracovný úväzok znevýhodneného uchádzača o zamestnanie podľa § 8 ods. 1 písm. a) až e) zákona č. 5/2004 Z. z. o službách v zamestnanosti a o zmene a doplnení niektorých zákonov (ďalej len ako „**znevýhodnený uchádzač o zamestnanie**“ v príslušnom gramatickom tvare), je povinný zaistiť, aby sa podieľal na realizácii predmetu Dohody po celú dobu jej trvania.
    2. Splnenie povinnosti Poskytovateľa podľa tohto článku ods. 1 tejto Dohody preukáže najneskôr do troch (3) mesiacov od nadobudnutia účinnosti tejto Dohody dokladom, ktorý preukazuje vzťah medzi znevýhodneným uchádzačom o zamestnanie a Poskytovateľom, na základe ktorého sa bude na plnení tejto Dohody podieľať (napr. pracovná zmluva) a zároveň dokladom, ktorý preukazuje, že touto osobou je znevýhodnený uchádzač o zamestnanie (napr. potvrdenie príslušného úradu práce sociálnych vecí a rodiny alebo iného úradu).
    3. Objednávateľ si vyhradzuje právo požiadať Poskytovateľa o preukázanie skutočnosti podľa predchádzajúceho ods. tohto článku tejto Dohody kedykoľvek počas trvania tohto zmluvného vzťahu a Poskytovateľ je povinný túto skutočnosť preukázať do desiatich (10) pracovných dní odo dňa doručenia žiadosti Objednávateľa.
    4. V prípade, ak dôjde k ukončeniu pracovnoprávneho vzťahu medzi Poskytovateľom a znevýhodneným uchádzačom o zamestnanie, Poskytovateľ je povinný v lehote do pätnásť (15) pracovných dní zabezpečiť splnenie povinnosti podľa tohto článku ods. 1 tejto Dohody novým znevýhodneným uchádzačom o zamestnanie. O tejto skutočnosti je Poskytovateľ povinný informovať Objednávateľa.
    5. Objednávateľ je oprávnený kedykoľvek počas trvania Dohody overiť, či pracovný pomer, ktorý Poskytovateľ deklaroval vo verejnom obstarávaní trvá. V prípade zistenia, že došlo k ukončeniu pracovného pomeru a nesplneniu povinnosti Poskytovateľa podľa tohto článku tejto Dohody, je Objednávateľ oprávnený uplatniť si zmluvnú pokutu podľa tohto článku ods. 6 tejto Dohody.
    6. V prípade porušenia povinnosti Poskytovateľa podľa tohto článku tejto Dohody, je Objednávateľ oprávnený uplatniť si zmluvnú pokutu vo výške 3 360,31 EUR , ktorá vychádza z peňažného vyjadrenia hodnoty jedného bodu vypočítaného z hodnoty rámcu na poskytovanie služieb na 12 mesiacov (325 950 / 97) za každá jedno nepreukázané plnenie v zmysle bodov 2 a 3 tohto článku Dohody.
    7. Všetky zmluvné pokuty bude Objednávateľ oprávnený započítať s existujúcim alebo budúcim záväzkom voči Poskytovateľovi, a to aj z iného existujúceho alebo budúceho zmluvného vzťahu.

## Článok XVII

## Záverečné ustanovenia

1. Táto Dohoda nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zákona č. 40/1964 Zb. Občiansky zákonník v znení neskorších predpisov, v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluvné strany sa dohodli, že Objednávateľ je oprávnený započítať si akúkoľvek svoju splatnú alebo nesplatnú pohľadávku, ktorú má voči Poskytovateľovi. Zápočet pohľadávok môže Objednávateľ uplatniť aj pri úhrade faktúry Poskytovateľa. O započítaní pohľadávky je Objednávateľ povinný písomne informovať Poskytovateľa. Zmluvné strany sa dohodli v rozsahu v akom to všeobecne záväzné právne predpisy pripúšťajú, že vylučujú právo Poskytovateľa započítať akúkoľvek jeho pohľadávku voči Objednávateľovi oproti akejkoľvek pohľadávke Objednávateľa.
3. Práva a povinnosti Zmluvných strán neupravené touto Dohodou sa riadia príslušnými ustanoveniami OBZ a ZVO a ďalšími všeobecne záväznými právnymi predpismi platnými a účinnými na území Slovenskej republiky.
4. Poskytovateľ podpisom tejto Dohody vyhlasuje, že sa dôkladne oboznámil s podmienkami tejto Dohody a zároveň vyhlasuje, že voči Objednávateľovi nemá žiadne nesplnené záväzky, ani pohľadávky z akéhokoľvek súčasného alebo iného zmluvného vzťahu.
5. Zmluvné strany sa dohodli, že v prípade vzniku sporu medzi Zmluvnými stranami počas plnenia tejto Dohody nie je Poskytovateľ oprávnený svojvoľne jednostranne prerušiť alebo zastaviť poskytovanie Služieb podľa tejto Dohody. V prípade, že tak Poskytovateľ urobí, je povinný znášať všetky škody, ktoré jeho konaním resp. opomenutím konania, na ktoré sa v Dohode zaviazal Objednávateľovi vzniknú.
6. Zmluvné strany sa dohodli, že spory vzniknuté z tejto Dohody budú riešiť vzájomnou dohodou. Pokiaľ sa Zmluvné strany na riešení sporu nedohodnú, je ktorákoľvek zo Zmluvných strán oprávnená obrátiť sa s návrhom na riešenie sporu na príslušný súd v Slovenskej republike.
7. Meniť alebo dopĺňať ustanovenia tejto Dohody bez nového verejného obstarávania je možné len na základe dohody Zmluvných strán v súlade s § 18 ZVO, formou písomných, číslovaných dodatkov, podpísaných oprávnenými zástupcami obidvoch Zmluvných strán.
8. Pokiaľ niektorá zo Zmluvných strán predloží návrh dodatku k tejto Dohode, druhá Zmluvná strana sa zaväzuje vyjadriť sa písomne k tomuto návrhu najneskôr v lehote do tridsiatich (30) kalendárnych dní odo dňa jeho doručenia.
9. V prípade zrušenia ZVO a jeho nahradením iným právnym predpisom upravujúcim práva a povinnosti Objednávateľa a Poskytovateľa ako právnych subjektov v rámci procesov verejného obstarávania, sa Zmluvné strany dohodli že budú postupovať v prípade potreby uskutočnenia zmeny tejto Dohody v zmysle právnej úpravy platnej v čase uskutočnenia zmeny tejto Dohody.
10. V prípade, ak počas doby trvania tejto Dohody nastanú také skutočnosti, ktoré neboli Zmluvným stranám známe v čase uzatvorenia tejto Dohody, ich odstránenie je nevyhnutné pre riadne plnenie práv a povinností Zmluvných strán z Dohody, Poskytovateľ je povinný o nich bezodkladne informovať Objednávateľa. Objednávateľ je povinný na vlastné náklady bezodkladne overiť Poskytovateľom zistený stav a dohodnúť s Poskytovateľom postup, ktorý zabezpečí efektívne odstránenie zisteného stavu, ktorý bránil riadnemu plneniu práv a povinností Zmluvných strán z Dohody.
11. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Dohody sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude právny predpis citovaný v tejto Dohode zrušený a nahradený iným právnym predpisom, odkazy tejto Dohody na pôvodný právny predpis sa budú považovať za odkazy na právny predpis, ktorý ho nahradil.
12. Táto Dohoda je vyhotovená v štyroch (4) vyhotoveniach s platnosťou originálu, z ktorých dve (2) vyhotovenia dostane Objednávateľ, dve (2) vyhotovenia Poskytovateľ.
13. Neoddeliteľnou súčasťou tejto Dohody sú nasledujúce prílohy:

Príloha č. 1 – Cenník služieb;

Príloha č. 2 – Opis predmetu zákazky;

Príloha č. 3 - Zoznam subdodávateľov.

1. Zmluvné strany vyhlasujú, že si Dohodu riadne prečítali, jej obsahu porozumeli, uzatvárajú ju slobodne, nie v tiesni ani nie za nápadne nevýhodných podmienok a na znak súhlasu s jej obsahom ju vlastnoručne podpisujú.

V Bratislave, dňa: .................. V Bratislave, dňa: ..................

Objednávateľ: Poskytovateľ:

**Hlavné mesto SR Bratislava XXXXXXX**

Ing. arch. Matúš Vallo, xxxxx

primátor

1. Postup pre otvorenie podmnožiny N812 Čistiace služby: na webovej adrese Štatistického úradu Slovenskej republiky (https://datacube.statistics.sk/#!/view/sk/VBD\_INTERN/sp0104qs/v\_sp0104qs\_00\_00\_00\_sk) je potrebné zvoliť voľbu „Ukazovateľ“ a vybrať príslušnú podmnožinu N812 Čistiace služby. Pre účely tejto Dohody sa posudzuje podriadok – „Priemer roka 2015 = 100“. [↑](#footnote-ref-2)